
APSTIPRINĀTI
ar Ādažu novada pašvaldības domes 2026. gada __. oktobra sēdes lēmumu (protokols Nr. _ § __) 

SAISTOŠIE NOTEIKUMI
Ādažos, Ādažu novadā
				
2026. gada ___. oktobrī							Nr. ______/2026

[bookmark: _Hlk156217500][bookmark: _Hlk158895959]Grozījumi Ādažu novada pašvaldības 2023. gada 14. jūnija saistošajos noteikumos Nr. 18/2023 “Ādažu novada pašvaldības nolikums”

Izdoti saskaņā Pašvaldību likuma 10. panta pirmās daļas 1. punktu un 49. pantu

Izdarīt Ādažu novada pašvaldības domes 2023. gada 14. jūnija saistošajos noteikumos Nr. 18/2023 "Ādažu novada pašvaldības nolikums" (publicēti laikrakstā “Latvijas Vēstnesis”, 2023., Nr. 117, 2024., Nr. 67, 2025., Nr. 167, 2026., Nr. 87) šādus grozījumus:
1. Izteikt 10. punktu šādā redakcijā:
“10. Domes priekšsēdētājam ir trīs vietnieki – domes priekšsēdētāja vietnieks pašvaldības funkciju jautājumos, domes priekšsēdētāja vietnieks attīstības jautājumos un domes priekšsēdētāja vietnieks pārvaldības jautājumos.”.
2. Izteikt 11.8. apakšpunktu šādā redakcijā:
“11.8. pilda domes priekšsēdētāja pienākumus viņa prombūtnes laikā, ja domes priekšsēdētāja vietnieks attīstības jautājumos un domes priekšsēdētāja vietnieks pārvaldības jautājumos arī atrodas prombūtnē.”.
3. Svītrot 12. punkta ievaddaļā vārdu “pašvaldības”.
4. Izteikt 12.8. apakšpunktu šādā redakcijā:
“12.8. pilda domes priekšsēdētāja, domes priekšsēdētāja vietnieka pašvaldības funkciju jautājumos un domes priekšsēdētāja vietnieka pārvaldības jautājumos pienākumus viņu prombūtnē;”.
5. Papildināt 12. punktu ar 12.10. apakšpunktu šādā redakcijā:
      “12.10. pilda domes Attīstības komitejas priekšsēdētāja pienākumus”.
6. Papildināt noteikumus ar 12.1 punktu šādā redakcijā:
“12.1 Domes priekšsēdētāja vietnieks pārvaldības jautājumos:
12.1 1. pārrauga pašvaldības administrācijas darbības lietderību un organizatoriskās struktūras atbilstību pašvaldības funkciju un uzdevumu izpildei, kā arī koordinē ar to saistīto institūciju un amatpersonu sadarbību;
12.1 2. pārrauga e-pārvaldības, informācijas un komunikācijas tehnoloģiju un mākslīgā intelekta risinājumu ieviešanu pašvaldības darbā un saziņā ar iedzīvotājiem un klientiem;
12.1 4. pārrauga iedzīvotāju padomju, kopienu un biedrību iniciatīvu atbalstu un iedzīvotāju līdzdalības pasākumu, tai skaitā līdzdalības budžeta, īstenošanu;
12.1 5. nodrošina pašvaldības attīstības dokumentu izstrādi amata atbildības jomās;
12.1 6. atbild par normatīvo aktu, domes lēmumu un rīkojumu izpildi savas pārraudzības jomās;
12.1 7. izdod pilnvaras un paraksta citus juridiskus dokumentus pašvaldības vārdā atbilstoši amata kompetencei;
12.1 8. bez īpaša domes pilnvarojuma pārstāv pašvaldību attiecībās ar ministrijām, biedrībām, nodibinājumiem un uzņēmumiem, kā arī pieņem iedzīvotājus amata atbildības jautājumos;
12.1 9. pilda domes priekšsēdētāja vietnieka attīstības jautājumos pienākumus viņa prombūtnē, kā arī pilda domes priekšsēdētāja pienākumus viņa prombūtnes laikā, ja arī domes priekšsēdētāja vietnieks attīstības jautājumos atrodas prombūtnē;
12.1 11. pilda domes priekšsēdētāja uzdotus uzdevumus amata atbildības jomās.”


Pašvaldības domes priekšsēdētājs                                            			G. Miglāns

PASKAIDROJUMA RAKSTS
Ādažu novada pašvaldības domes 2026. gada 6. maija saistošajiem noteikumiem Nr. 9/2026 “Grozījums Ādažu novada pašvaldības 2023. gada 14. jūnija saistošajos noteikumos Nr. 18/2023 “Ādažu novada pašvaldības nolikums”

	Paskaidrojuma raksta sadaļas un norādāmā informācija

	1. Mērķis un nepieciešamības pamatojums
1.1. Saistošo noteikumu mērķis ir veikt grozījumus Ādažu novada pašvaldības domes 2023. gada 14. jūnija saistošajos noteikumos Nr. 18/2023 "Ādažu novada pašvaldības nolikums” (turpmāk - Nolikums), lai tajos iestrādātu izmaiņas attiecībā par pašvaldības domes priekšsēdētāja vietnieka pārvaldības jautājumos amata izveidošanu.
1.2.  Atbilstoši Nolikuma 10. punktam, domes priekšsēdētājam ir divi vietnieki – domes priekšsēdētāja vietnieks pašvaldības funkciju jautājumos un domes priekšsēdētāja vietnieks attīstības jautājumos.
1.3. Saskaņā ar Pašvaldību likuma 13. panta otro daļu, domes priekšsēdētājam var būt vairāki vietnieki. Domes priekšsēdētāja vietnieku skaitu nosaka pašvaldības nolikumā.
1.4. Izmaiņas Nolikumā paredz, ka domes priekšsēdētājam ir trīs vietnieki, tajā skaitā – vietnieks pārvaldības jautājumos. Šīs amatpersonas funkcijās ietilps: pārraudzīt pašvaldības administrācijas darbības lietderību un organizatoriskās struktūras atbilstību pašvaldības funkciju un uzdevumu izpildei, e-pārvaldības, informācijas un komunikācijas tehnoloģiju un mākslīgā intelekta risinājumu ieviešanu pašvaldības darbā un saziņā ar iedzīvotājiem un klientiem, iedzīvotāju padomju, kopienu un biedrību iniciatīvu atbalstu un iedzīvotāju līdzdalības pasākumu, tai skaitā līdzdalības budžeta, īstenošanu u.c.
1.5. Likuma “Par valsts budžetu 2026. gadam un budžeta ietvaru 2026., 2027. un 2028. gadam” 80. panta nosaka, ka 2026. gadā valsts un pašvaldību institūcijās netiek palielināts kopējais no valsts un pašvaldību budžeta finansēto amata vietu skaits, izņemot gadījumus, kad lēmumu par amata vietas izveidi līdz 2026. gada 1. martam pieņem Ministru kabinets vai pašvaldības dome vai amata vieta tiek izveidota uz noteiktu laiku projektu ieviešanai vai ir saistīta ar finansēšanas modeļa "Programma skolā" ieviešanu, nodrošinot pedagoģisko personālu programmas īstenošanai vai strukturālām reformām, kas nodrošina kopējā strādājošo skaita samazinājumu pašvaldības struktūrās. 
1.6. Papildus tiek izdarīti grozījumi Ādažu novada pašvaldības domes 14.06.2023. reglamentā Nr.2 “Ādažu novada pašvaldības darba reglaments”, likvidējot domes Attīstības un Izglītības, kultūras, sporta un sociālo komiteju priekšsēdētāju vietnieku amatus. Kā arī nolikumā tiek noteikts, ka domes Attīstības komiteju vada pašvaldības domes priekšsēdētāja vietnieks attīstības jautājumos. Tādējādi pašvaldībā kopējais no pašvaldību budžeta finansēto amata vietu skaits tiek samazināts. Nolikums tiek pieņemts vienlaicīgi ar minētajiem grozījumiem domes 14.06.2023. reglamentā Nr.2 “Ādažu novada pašvaldības darba reglaments”.

	2. Fiskālā ietekme uz pašvaldības budžetu 
2.1.Šobrīd no pašvaldības budžeta līdzekļiem ir apmaksāti Attīstības komitejas un Izglītības, kultūras, sporta un sociālās komitejas priekšsēdētāju vietnieku amati. Komitejas locekļa atalgojums ir EUR 9,76/stundā, komitejas priekšsēdētāja vietnieka atalgojums EUR 12,59/stundā (starpība EUR 2,83/stundā). Maksimālais stundu skaits mēnesī - 160. Likvidējot šīs amata vietas, ekonomija viena amata vietai ir EUR 2,83*160*1,2359 (VSAOI)=559,62/mēnesī x 12 mēneši=6’715,44, likvidējot divas amata vietas - EUR 6’715,44x2=13’430,88.
2.2. Attīstības komitejas priekšsēdētāja atalgojums ir EUR 18,66/stundā, kas mēnesī sastāda (*160*1,2359) EUR 3’689,03, bet gadā – EUR 44’278,84. Pašvaldības priekšsēdētāja vietnieka algas likme mēnesī ir EUR 4’474x1,2359 (VSAOI) EUR 5’529,42, gadā – EUR 66’353.
2.3. Gada griezumā papildus izmaksas, ja Attīstības komiteju vada domes priekšsēdētāja vietnieks, un tiek likvidēti Attīstības komitejas un Izglītības, kultūras, sporta un sociālās un sporta komitejas vietnieku amati, sastāda EUR 22’074,16-13’430,88=8’643,28. Papildus atvaļinājuma pabalsts EUR 2’211,77. KOPĀ EUR 10’855,05. Kā arī budžeta plānā būtu vēl jāliek rezerve 20% - samaksai par darbu komisijās un darba grupās.
2.4. Vienlaicīgi tiek samazināts domes priekšsēdētāja vietnieku atalgojums, to nosakot 85% no likumā pieļaujamā maksimuma jeb 4 206 EUR (šobrīd 90% jeb 4474 EUR). Šāds samazinājums nodrošina to, ka Nolikuma grozījumiem/strukturālām izmaiņām nav negatīva finansiāla ietekme uz budžetu.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci
3.2. Sociālā ietekme – nav attiecināms.
3.3. Ietekme uz vidi – nav attiecināms.
3.4. Ietekme uz iedzīvotāju veselību – nav attiecināms. 
3.5. Ietekme uz konkurenci – noteikumiem nav tiešas ietekmes uz uzņēmējdarbības vidi un  konkurenci.

	4. Ietekme uz administratīvajām procedūrām un to izmaksām
Nolikumam nav tiešas ietekmes uz līdzšinējām administratīvajām procedūrām. Pašvaldības domes priekšsēdētāja vietnieks pārvaldības jautājumos pildīs tam deleģētos uzdevumus.

	5. Ietekme uz pašvaldības funkcijām un cilvēkresursiem
Sakarā ar Nolikuma izpildi netiek noteikti jauni pienākumi vai uzdevumi esošajiem darbiniekiem, institūcijām, to izpildei šobrīd nav paredzēts piesaistīt papildu resursus.

	6. Informācija par izpildes nodrošināšanu
6.1. Nolikuma izpildes nodrošināšana – darbs komitejās tiks nodrošināts ar esošajiem resursiem, nepalielinot deputātu skaitu komisijās. Komiteju priekšsēdētāju aizvietošanu (izņemot Finanšu komiteju) nodrošinās komitejas loceklis, kuru komiteja izvirzīs no sava vidus un apstiprinās ar balsu vairākumu.
6.2. Domes priekšsēdētāja vietnieks pārvaldības jautājumos pārraudzīs pašvaldības administrācijas darbības lietderību un organizatoriskās struktūras atbilstību pašvaldības funkciju un uzdevumu izpildei, e-pārvaldības, informācijas un komunikācijas tehnoloģiju un mākslīgā intelekta risinājumu ieviešanu pašvaldības darbā un saziņā ar iedzīvotājiem un klientiem, iedzīvotāju padomju, kopienu un biedrību iniciatīvu atbalstu un iedzīvotāju līdzdalības pasākumu, tai skaitā līdzdalības budžeta, īstenošanu u.c.

	7. Prasību un izmaksu samērīgums pret ieguvumiem, ko sniedz mērķa sasniegšana
Šie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša.

	8. Izstrādes gaitā veiktās konsultācijas ar privātpersonām un institūcijām
8.1. Šo noteikumu izstrādes procesā atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.) nenotika.
8.2. Konsultācijām tika izmantots šāds sabiedrības līdzdalības veids: pēc noteikumu izskatīšanas domes Finanšu komitejā, to projekts tika publicēts pašvaldības oficiālajā tīmekļvietnē www.adazunovads.lv, kā arī informācija par projektu tika publicēta sociālajā tīkla Facebook pašvaldības profilā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.
8.3. Publikācijā noteiktajā termiņā – no 08.10.2026. līdz 21.10.2026. tika/netika saņemti sabiedrības pārstāvju priekšlikumi. 
8.4. No institūcijām netika saņemti viedokļi un atzinumi par noteikumu projektu.
8.5. Cita veida saziņa un konsultācijas nav notikušas.





Pašvaldības domes priekšsēdētājs					    G. Miglāns

